Alisher Navoiy va Bobur merosi – beqiyos ma`naviy xazina

Joriy yilning 12 fevral kuni Favqulodda vaziyatlar vazirligi Akademiyasida buyuk shoir va mutafakkir, dunyo tan olgan davlat arboblari Alisher Navoiy va Zahiriddin Muhammad Bobur tavalludiga bag`ishlab “Alisher Navoiy va Bobur merosi – beqiyos ma`naviy xazina” mavzusidagi ma`naviy-ma`rifiy tadbir o`tkazildi.
Tadbirda “Sharq yulduzi” jurnali bosh muharriri Sirojiddin Rauf, O`zbekistonda xizmat ko`rsatgan madaniyat xodimi Bobur Bobomurod, Xalqaro “Oltin qalam” mukofoti sohibi Dilshod Rajabov, filologiya fanlari nomzodi To`lqin Tog`aev,  Sirdaryoxon O`tanova,Toshkent shahar, Yangihayot tumani 2-3-285-sonli umuta`lim maktabi o`qituvchi va o`quvchilari, Akademiya professor-o`qituvchilari, harbiy xizmatchilar va kursantlar hamda OAV xodimlari ishtirok etdi. 
Tadbirda so`zga chiqqanlar so`z mulkining sultoni, buyuk mutafakkir shoir Mir Alisher Navoiy hamda shoh, shavkatli sarkarda Zahiriddin Muhammad Bobur hayoti, faoliyati, ularning qoldirgan bebaho asarlari xalqimizning buyuk merosi, yosh avlod tarbiyasi uchun ibrat maktabi ekanini alohida ta`kidladi. 
 
Farhodjon XOJAEV,
FVV akademiyasi o`qituvchisi, kapitan.